Komisijas ziņojums Eiropas Parlamentam un Padomei par ELVGF Garantiju nodaļas izdevumiem - Agrīnās brīdināšanas sistēma nr. 6/2005 /* SEC/2005/1042 galīgā redakcija */





[pic] | EIROPAS KOPIENU KOMISIJA | Briselē, 29.7.2005 SEC(2005) 1042 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELVGF Garantiju nodaļas izdevumiem Agrīnās brīdināšanas sistēma nr. 6/2005 SATURS 1. IEVADS 3 2. PIEZīMES PAR 2005. GADA BUDžETA IZPILDI 3 3. SECINāJUMI 5 IEVADS 1. pielikumā izklāstīta budžeta faktiskā izpilde laikā no 2004. gada 16. oktobrim līdz 2005. gada 30. aprīlim salīdzinājumā ar izdevumu izklāstu, uz ko norādīja indikatori, kas noteikti, pamatojoties uz Padomes 2000. gada 26. septembra Regulas (EK) Nr. 2040/2000 noteikumiem par budžeta disciplīnu[1]. Piezīmes par 2005. gada budžeta izpildi Turpmāk īsi aprakstītas nozīmīgākās atšķirības starp faktisko un izpildes līmeni, uz ko norādīja indikatori dažādiem 2005. gada budžeta sektoriem (NB: iekavās norādīts pašreizējais līmenis, kas augstāks (+) vai zemāks (–)). Monetāri faktori Dolāra/euro attiecība Attiecībā uz izdevumiem, kas radušies iepriekšminētajā laika posmā, ņemtas vērā dolāra un euro attiecību izmaiņas. Lauksaimniecības produktiem, jo īpaši graudiem un cukuram, piemērotas ievērojamas eksporta kompensācijas, kā arī dažus iekšējā atbalsta pasākumus, piemēram, atbalstu kokvilnai, un izdevumus ietekmēja dolāra un euro kursa izmaiņas. Budžeta iestādes pieņemtais budžets tika balstīts uz 2005. gada PBP paredzētajām apropriācijām, kas tika veidotas, pamatojoties uz vidējo euro un dolāra paritātes likmi 1 EUR = $ 1,25. Jāpiebilst, ka laika posmā no 2004. gada 1. augusta līdz 2005. gada 31. martam vidējais paritātes kurss bija aptuveni 1 EUR = $ 1,28, tas ir, aptuveni 2% vairāk nekā tad, kad tika veidots 2005. gada PBP. 1.a pozīcija – tirgus faktori Tirgus pasākumi attiecībā uz labību (+ EUR 22,9 miljoni) Šā mēneša izpildes līmenis norāda uz nelielu pārizpildi par EUR 23,0 miljoniem salīdzinājumā ar indikatora līmeni. Komisija paredz, ka šāda novirze starp indikatoru un pasākuma izpildi turpinās palielināties un lēš, ka radīsies ievērojama šā sektora apropriāciju pārizpilde, jo pēc 2004./2005. gada pārbagātīgās graudaugu ražas valsts glabāšanā nodos lielāku graudu daudzumu. Tiešie maksājumi par laukaugiem (+ EUR 336.0 miljoni) Komisija uzskata, ka pašreizējais pārizpildes līmenis šā sektora apropriācijām salīdzinājumā ar indikatora norādīto līmeni neatspoguļo iespējamo tendenci gada laikā. Pēc aptaujām par dalībvalstu paredzamajiem maksājumiem, pamatojoties uz dalībvalsts pašas ziņoto attiecībā uz Šās shēmas ieviešanas parametriem, Komisija lēš, ka līdz budžeta gada beigām notiks pieejamo apropriāciju zemāka pārizpilde. Pārtikas programmas (+ EUR 99,1 miljoni) Kā jau tika norādīts iepriekšējā ziņojumā, ir paredzama apropriāciju pārizpilde šim laika posmam, kas jānovērš līdz budžeta gada beigām. Cukurs (– EUR 199,7 miljoni) Šā sektora pašreizējā neizpilde salīdzinājumā ar indikatora norādīto līmeni radusies eksporta kompensāciju maksājuma ritma palēnināšanās rezultātā, salīdzinot ar attiecīgo maksājumu ritmu iepriekšējos budžeta gados. Šā sektora izdevumos vēl nav atspoguļota ietekme, ko rada ievērojama cukura daudzuma nogādāšana valsts glabāšanā. Tekstilaugi (+ EUR 97,7 miljoni) Komisija pieņēma lēmumu par galīgo atbalsta apjomu kokvilnai. Līdz ar to izdevumi par kokvilnu būs par aptuveni EUR 67,0 miljoniem lielāki nekā 2005. gada budžetā šim pasākumam tika atstāts. Tiešais horizontālais atbalsts (+ EUR 51,7 miljoni) Apropriāciju pārizpilde attiecībā uz Vienkāršoto platībatkarīgo maksājumu shēmu ( SAPS ), kas attiecas uz astoņām jaunajām dalībvalstīm no desmit, skaidrojama ar dubultās likmes efektu, kas rodas no atbalsta maksājumu izmaksas to valstu valūtā, kur nav ieviesta vienotā valūta. Piens un piena produkti (– EUR 319,1 miljoni) Komisija šobrīd neiebilst pret šajā sektorā atspoguļoto neizpildi attiecībā uz indikatoru laikā kopš februāra un uzskata, ka tā turpināsies līdz budžeta gada beigām, un neizpilde varētu pat divkāršoties, ja saglabāsies pašreizējie iekšējās un ārējās tirdzniecības apstākļi. Šādi apstākļi Komisijai ļāvuši samazināt eksporta kompensāciju līmeni un iekšējā tirgus atbalstu dažādiem produktiem šajā sektorā. Liellopu un teļa gaļa (– „EUR 30,4 miljoni) Šobrīd indikatori rāda, ka vērojama neizpilde, kas Komisijasprāt ir pagaidu norise. Tomēr pamatojoties uz esošajiem datiem un, ja dalībvalsts maksā visus maksājumus par dzīvniekiem, kas bija jāveic 2004. gadā, tad šā sektora apropriācijas līdz budžeta gada beigām tiks pārizpildītas. Kontu mijieskaites norēķini (– EUR 500,0 miljoni) Saskaņā ar atbilstošo mijieskaites norēķinu procedūru, budžetā tika paredzētas atgūstamās summas 330,0 miljonu EUR apjomā. Neskatoties uz to, ka Komisija oficiāli vēl pieņēmusi visus ierosinātos mijieskaites norēķinu pasākumus, pašreiz tiek lēsts, ka šādi lēmumi būs par aptuveni EUR 500,0 miljoniem, tādējādi radot atgūstamās summas aptuveni EUR 170,0 miljonu apjomā līdz budžeta gada beigām. 1.b pozīcija – lauku attīstība (+ EUR 56,3 miljoni) Apropriācijas lauku attīstībai (ES–15) un pārejas instrumenti jaunajām dalībvalstīm tika noteikti šīs pozīcijas griestu līmenī. Līdz 2005. gada aprīlim tika pieņemtas visas saistības attiecībā uz pārejas instrumentu. Pašreizējā pārizpilde ir tikai pagaidu un tā ietver ELVGF Garantiju nodaļas apropriācijas lauku attīstībai. Tā kā apropriācijas noteiktas attiecīgajā griestu līmenī, apropriāciju pārizpilde līdz budžeta gada beigām par šo apakšpozīciju nevar rasties. Secinājumi Attiecībā uz 1.a pozīciju, apropriāciju uzņemšana dalībvalstu izdevumos sākot ar 2004. gada 16. oktobri līdz 2005. gada 30. aprīlim bija 34,985.0 miljoni EUR, t.i.: 81,7% no pieejamajām apropriācijām. Šajā laika posmā kopējā budžeta apropriāciju izdevumu neizpilde salīdzinājumā ar rādītāju aptuveni līdzinās 24,0 miljoniem EUR. To visvairāk varētu attiecināt uz augu produktu sektoru, savukārt dzīvnieku izcelsmes produktu sektorā budžeta apropriācijām ir neizpilde. Šobrīd Komisija uzskata, ka indikatoru virzības tendences gan attiecībā uz augu produktu sektoru (apropriāciju pārizpilde), gan dzīvnieku izcelsmes produktu sektoru (apropriāciju neizpilde) turpināsies līdz budžeta gada beigām. Attiecībā uz 1.b pozīciju, apropriāciju uzņemšana dalībvalstu izdevumos sākot ar 2004. gada 16. oktobri līdz 2005. gada 30. aprīlim bija 3,291.8 miljoni EUR, t.i.: 48,1% no pieejamajām apropriācijām. Šobrīd Komisija gaida, ka šī sektora apropriācijas tiks izpildītas kā paredzēts 2005. gada budžetā. [pic] [1] OV L 244, 29.09.2000., 27. lpp.